Kampong Čnangas
Kampong Čnangas (khmer. ក្រុងកំពង់ឆ្នាំង = Kâmpóng Chhnang) – miestas centrinėje Kambodžoje, į šiaurės vakarus nuo Pnompenio, greta vietos, kur Tonlesapo upė (Mekongo intakas) išteka iš Tonlesapo ežero. Provincijos centras. Yra upių uostas. Pro Kampongčnangą eina Pnompenio-Bankoko geležinkelis ir plentas. Statybinių medžiagų (plytų), maisto (ryžių valymo, cukraus), tekstilės (medvilnės) pramonė. Apylinkėse auginami ryžiai. Mieste gyvena daugiausia khmerai, čamai ir vietnamiečiai.